CELEX: 32017R0992
Language: bg
Date: 2017-06-12 00:00:00
Title: Регламент за изпълнение (ЕС) 2017/992 на Комисията от 12 юни 2017 година за изменение на Регламент за изпълнение (ЕС) 2016/2148 по отношение на заличаването на позоваването на Република Беларус

13.6.2017   
            
            
               BG
            
            
               Официален вестник на Европейския съюз
            
            
               L 149/66
            
         РЕГЛАМЕНТ ЗА ИЗПЪЛНЕНИЕ (ЕС) 2017/992 НА КОМИСИЯТА
   от 12 юни 2017 година
   за изменение на Регламент за изпълнение (ЕС) 2016/2148 по отношение на заличаването на позоваването на Република Беларус
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/936 на Европейския парламент и на Съвета от 9 юни 2015 г. относно общите правила за внос на текстилни продукти от някои трети страни, които не са обхванати от двустранни споразумения, протоколи или други договорености или от други специфични правила на Съюза за вноса (1), и по-специално член 17, параграфи 3 и 6, и член 21, параграф 2 от него,
   като има предвид, че:
   
               (1)
            
            
               С Регламент (ЕС) 2015/936 се установяват количествени ограничения за вноса на определени текстилни продукти с произход от определени трети страни, като квотите се разпределят по реда на постъпване на съответните заявления.
            
         
               (2)
            
            
               С Регламент (ЕС) 2017/354 на Европейския парламент и на Съвета (2) се отменят автономните квоти върху вноса на текстилни продукти и облекла с произход от Република Беларус.
            
         
               (3)
            
            
               Установените в Регламент за изпълнение (ЕС) 2016/2148 на Комисията (3) правила за управление на количествените квоти за внос на някои текстилни продукти вече не са актуални по отношение на текстилните продукти и облеклата с произход от Република Беларус. Поради това посоченият регламент за изпълнение следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Комитета по текстил, създаден съгласно член 30 от Регламент (ЕС) 2015/936,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение I към Регламент за изпълнение (ЕС) 2016/2148 таблицата относно Република Беларус се заличава.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юни 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 160, 25.6.2015 г., стр. 1.
   
      (2)  Регламент (ЕС) 2017/354 на Европейския парламент и на Съвета от 15 февруари 2017 г. за изменение на Регламент (ЕС) 2015/936 относно общите правила за внос на текстилни продукти от някои трети страни, които не са обхванати от двустранни споразумения, протоколи или други договорености или от други специфични правила на Съюза за вноса (ОВ L 57, 3.3.2017 г., стр. 31).
   
      (3)  Регламент за изпълнение (ЕС) 2016/2148 на Комисията от 7 декември 2016 г. за установяване на правила за управление и разпределение на текстилните квоти, определени за 2017 г. съгласно Регламент (ЕС) 2015/936 на Европейския парламент и на Съвета (ОВ L 333, 8.12.2016 г., стр. 32).